Diari Oficial de la Generalitat Valenciana


Sumari del DOGV 8820, del 26-05-2020 (2020/3634)

RESOLUCIÓ de 18 de maig de 2020, de la Presidència de la Generalitat, per la qual s'autoritza la modificació del sistema de provisió del lloc de secretaria de la Mancomunitat La Serranía.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8820

Data del DOGV
:   26-05-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/3634


Data del document
:   18-05-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 18 de maig de 2020, de la Presidència de la Generalitat, per la qual s'autoritza la modificació del sistema de provisió del lloc de secretaria de la Mancomunitat La Serranía. [2020/3634]  
Per mitjà de l'Ordre de 26 de gener de 2001, de la Conselleria de Justícia i Administracions Públiques, publicada en el Diari Oficial de la Generalitat Valenciana núm. 3944, de 21 de febrer de 2001, es crea el lloc de secretaria de la Mancomunitat La Serranía i es classifica en classe tercera, la provisió de la qual està reservada a personal funcionari d'administració local amb habilitació de caràcter nacional de la subescala de secretaria intervenció. A més, s'eximeix la Mancomunitat La Serrania de l'obligació de mantindre el lloc de secretaria, i s'estableix que les funcions reservades a aquest lloc s'exercisquen per personal funcionari d'administració local amb habilitació de caràcter nacional d'algun dels municipis que integra la Mancomunitat La Serranía, mitjançant el sistema d'acumulació.  
Segons consta en el certificat expedit per la Secretària-Interventora de la Mancomunitat La Serranía, de data 9 de gener de 2020, en la sessió plenària d'aquesta entitat, de 27 de desembre de 2019, es va adoptar, per majoria absoluta, entre d'altres, l'acord plenari de modificació de la forma de provisió del lloc de secretaria, en el sentit que aquestes funcions s'exerciran, preferentment, mitjançant l'acumulació de funcions a un funcionari o una funcionària amb habilitació nacional d'algun dels municipis que la integren. Si això no fora possible, aquestes funcions reservades s'exerciran mitjançant l'acumulació a un funcionari o una funcionària amb habilitació de caràcter nacional d'unes altres entitats locals.  
Vistos els antecedents indicats, i en virtut del que es disposa en els articles 7, 8 i 10 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional; l'article 164.3 de la Llei 8/2010, de 23 de juny, de la Generalitat, de règim local de la Comunitat Valenciana, així com els articles 3, 13, 14 i 15 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual es deleguen determinades atribucions en diferents òrgans de la Presidència (DOGV núm. 8596, de 22.07.2019), resolc:  
  
Modificar el sistema de provisió del lloc de secretaria de la Mancomunitat La Serranía, en el sentit que aquestes funcions s'exerciran, preferentment, mitjançant acumulació de funcions a una persona funcionària amb habilitació nacional d'algun dels municipis que la integren. Si això no fora possible, aquestes funcions reservades s'exerciran mitjançant l'acumulació a una persona funcionària amb habilitació de caràcter nacional d'altres entitats locals.  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar-hi els següents recursos:  
a) Directament, un recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no es pot interposar un recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 18 de maig de 2020.- El president de la Generalitat, p. d. (Resolució de 19.07.2019; DOGV de 22.07.2019), el secretari autonòmic de Promoció Institucional i Cohesió Territorial: Alfred Boix Pastor.